
 OBRAZLOŽENJE IZVJEŠTAJA O IZVRŠENJU FINANCIJSKOG PLANA OSNOVNE ŠKOLE
 SIDE KOŠUTIĆ RADOBOJ
ZA RAZDOBLJE 1-6/2026. GODINE


Odredbama čl. 81. Zakona o proračunu (NN144/21) propisana je obaveza izrade i donošenja polugodišnjeg i godišnjeg izvještaja o izvršenju financijskog plana, a temeljem čl. 86. proračunski korisnik dužan je upravljačkom tijelu u skladu s aktima kojima je uređen rad proračunskog korisnika, izvještaj dostaviti na usvajanje, te ga dostaviti osnivaču.
Polugodišnji izvještaj o izvršenju financijskog plana škola izrađuje temeljem Pravilnika o polugodišnjem i godišnjem izvještaju o izvršenju proračuna i financijskog plana (NN 85/23).
Temeljem čl. 30. Pravilnika izvještaj o izvršenju financijskog plana sadrži: opći dio, posebni dio, obrazloženje i posebne izvještaje.
Za polugodišnje razdoblje sastavlja se samo obrazloženje općeg dijela izvještaja temeljem članka 42. Pravilnika.
Izvještaj o izvršenju pokazuje da li su sredstva utrošena prema financijskom planu.
Ostvarenje/izvršenje za prethodnu i tekuću godinu iskazuje se na razini razreda, skupine, podskupine i odjeljka ekonomske klasifikacije (4. razina), dok se plan iskazuje na razini razreda i skupine ekonomske klasifikacije (2. razina).

1. OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA 

A. OBRAZLOŽENJE OSTVARENJA PRIHODA I RASHODA, PRIMITAKA I IZDATAKA

Sažetak računa prihoda i rashoda i računa financiranja
Iz općeg dijela  - sažetka prihoda i rashoda vidljivo je da su u izvještajnom razdoblju ostvareni ukupni prihodi poslovanja u iznosu od 728.061,21 €, što iznosi  48,91% plana dok u istom razdoblju ukupni rashodi iznose 723.393,79 €, odnosno 48,17% planiranih rashoda.
Iz navedenog proizlazi da je na kraju izvještajnog razdoblja ostvaren višak prihoda u iznosu od 4.667,42 €. Višak prihoda poslovanja iznosi 8.510,68 €, a manjak prihoda od nefinancijske imovine iznosi 3.843,26 €. Višak prihoda nastao je najvećim dijelom iz razloga što su u 2026.g. ostvareni prihodi za pokriće izdataka iz prosinca 2025.g., a rashodi za mjesec lipanj tekuće godine (za koje nisu ostvareni prihodi u izvještajnom razdoblju) manji su od onih iskazanih za 12/2025.g.
U izvještajnom razdoblju škola nije ostvarila primitke niti izdatke od financijske imovine i zaduživanja.
Iz 2025.g. škola je prenijela višak prihoda u iznosu od 13.205,88 €, od čega je u prvom polugodištu 2026.g. utrošeno 10.635,09 €.

Prihodi i primici
Ukupni prihodi poslovanja u razdoblju 1-6/2026. godine ostvareni su u iznosu od 728.061,21 € što iznosi 48,91% planiranih prihoda.
U odnosu na isto razdoblje prethodne godine povećanje iznosi 5,27% odnosno 36.421,71 €.
U obračunskom razdoblju ostvareni su prihodi poslovanja kako slijedi:
Skupina 63 – Pomoći od subjekata unutar općeg proračuna – obuhvaćaju prihode ostvarene od Ministarstva znanosti, obrazovanja i mladih u iznosu od 639.411,70 € što iznosi 48,87% prihoda u odnosu na plan, a 2,81% ili 17.505,97 € više u odnosu na prethodnu godinu prvenstveno zbog povećanja izdataka za plaće (zbog povećanja osnovice), povećanja naknada i nagrada zaposlenicima.
U okviru tekućih pomoći iz državnog proračuna ostvareni su prihodi za plaće – 569.227,44  €, za materijalna prava zaposlenih 40.322,77€, prihodi za prehranu učenika u iznosu od 26.697,45 €, prihodi za plaćanje naknade za nezapošljavanje invalida – 1.244,00 €, te ostali prihodi u iznosu od 1.920,04 € (za menstrualne potrepštine za učenice, prijevoz učenika s teškoćama, terensku nastavu i razlika sredstava za projekte).
U izvještajnom razdoblju ostvareni su i prihodi od jedinice lokalne samouprave – općina Radoboj u iznosu od 3.119,17 € za financiranje rada pomoćnika u nastavi od ožujka 2026. g.

Skupina 65 – Prihodi po posebnim propisima
Na ovoj skupini evidentirani su prihodi od osiguranja u iznosu od 1.582,55 € za popravak parkirne rampe i prihodi u iznosu od 1.538,00 € ostvareni od županijskog sportskog saveza za sportske projekte koji se provode u školi.
Ostvarenje ovih prihoda znatno je manje u odnosu na prethodnu godinu jer u tekućoj godini nisu ostvareni prihodi od uplata učenika, a ostvarenje je nešto veće u odnosu na plan zbog više ostvarenih prihoda od sportskog saveza.

Skupina 66 – Prihodi od prodaje robe i pruženih usluga i donacija
Prihodi od prodaje proizvoda i robe obuhvaćaju prihode od prodaje proizvoda učeničke zadruge i u izvještajnom razdoblju ostvareni su u iznosu od 200,00 €.
Prihodi od pruženih usluga obuhvaćaju prihode od najma školske sportske dvorane i ostvareni su iznosu od 2.895,00 € što je na razini planiranih prihoda.
U 2026.g. nisu ostvareni prihodi od donacija što je rezultiralo manjim postotkom ostvarenja prihoda u okviru ove skupine u odnosu na isto razdoblje prošle godine.
Skupina 67 – Prihodi od nadležnog proračuna
Prihodi od nadležnog proračuna za financiranje rashoda poslovanja ostvareni su u ukupnom iznosu od 79.314,79 € - 49,37% plana, odnosno 37,55% više u odnosu na prošlu godinu jer su u ovoj godini ostvareni prihodi za pokriće izdataka iz 12/2025.g.
  Prihodi su ostvareni iz dva izvora:
1. Izvorna sredstva županije – 8.277,74 € (sredstva za rad pomoćnika u nastavi -10,7135691% ukupnih troškova, za rad e-tehničara, provedbu građanskog odgoja, učenika natjecanja, i sl.).
2. DEC sredstva – sredstva za pokriće svih materijalno – financijskih rashoda poslovanja u iznosu od 50.186,11 € što je u skladu sa planiranim.
3. Sredstva Ministarstva – 3.127,63 € (za dio plaće, prijevoza na posao i službena putovanja pomoćnika u nastavi – 15% preostalih 89,2864309%)
4. Sredstva EU- ESF Plus – 17.723,31 € (za dio plaće, prijevoza na posao i službena putovanja pomoćnika u nastavi – 85% od preostalih 89,2864309)
Prihodi iz nadležnog proračuna za financiranje rashoda za nabavu nefinancijske imovine u iznosu od 1.990,13 € ostvareni su iz izvornih sredstava županije za nabavu namještaja.

Gledajući prihode prema izvorima financiranja najveći udio otpada na prihode, a time i rashode  iz izvora Pomoći  budući da se u okviru ovog izvora evidentiraju:
·  prihodi iz državnog proračuna - Ministarstvo (plaće i ostali rashode za zaposlene, sredstva za prehranu učenika i sl.)
· prihodi iz proračuna JLS (plaće pomoćnika u nastavi)
· prihodi za pokriće materijalno-financijskih rashoda – DEC sredstva
· prihodi iz državnog proračuna i Europske unije za financiranje rada pomoćnika u nastavi.
Drugo mjesto gledajući udio u ukupnim prihodima zauzimaju prihodi iz izvora Opći prihodi i primici, a obuhvaćaju izvorna  sredstva ostvarena od Krapinsko-zagorske županije – ostvarenje 20,80% u odnosu na plan budući da se ostvarenje određenih prihoda planira u narednom obračunskom razdoblju. Znatno je manje i izvršenje u odnosu na prošlu godinu jer su prošle godine bili evidentirani izdaci vezani za prelazak škole na rad u jednoj smjeni.
Planirani i realizirani Prihodi za posebne namjene obuhvaćaju prihode od osiguranja za naknadu štete i prihode od sportskog saveza za sportske aktivnosti učenika.
Prihodi iz izvora Vlastiti prihodi realizirani su u okviru plana, a odnose se na prihode od najma sportske dvorane. 


Rashodi i izdaci
U izvještajnom razdoblju ukupni rashodi iznose 723.393,79 €.
Rashodi poslovanja iznose 719.550,53 € - 48,17°% plana dok rashodi za nabavu nefinancijske imovine iznose 3.843,26 € - 47,70% plana.
Rashodi poslovanja u razredu 3 obuhvaćaju rashode za zaposlene, te materijalno – financijske rashode poslovanja.
Skupina 31 – Rashodi za zaposlene
U skupini 31 evidentirani su rashodi za plaće i ostali rashodi za zaposlene – iznos od 620.247,64 €.
Ovi rashodi financirani su iz tri izvora i imaju najveći udio u strukturi ukupnih rashoda – 86,20%.
Najveći dio rashoda za plaće i naknade financira se iz izvora 5.0.119 Ministarstvo – 591.987,90 € - realizacija 48,12% plana.
Na rashode za plaće i naknade pomoćnika u nastavi  otpada 28.259,74 €. Ovi izdaci financirani su iz četiri izvora: opći prihodi i primici – izvorna sredstva županije u iznosu od 4.087,58 €, izvor pomoći – ministarstvo – 3.109,73 €, izvor ministarstvo – prijenos EU iznos od 17.621,78 € i Izvor JLS – .3440,65 €
Skupina 32 – Materijalni rashodi
Materijalni rashodi poslovanja u  obračunskom razdoblju iznose 98.699,27 € što iznosi 50,98% planiranih rashoda. Izvršenje je neznatno veće u odnosu na isto razdoblje prošle godine.
U skupini 32 evidentirane su naknade troškova zaposlenima (službena putovanja, naknade za prijevoz na posao i s posla, izdaci za stručno usavršavanje zaposlenika i sl.) – iznos od 22.967,18 €, izdaci za materijal i energiju (uredski i materijal za nastavu, materijal za održavanje, namirnice za školsku kuhinju i sl.) – 50.784,23 €,  izdaci za usluge telefona, pošte, prijevoza, usluge održavanja, komunalne, računalne zdravstvene, intelektualne i slične usluge 21.982,42 €, te ostali nespomenuti rashodi poslovanja -  izdaci za članarine, pristojbe i naknade, te ostali nespomenuti rashodi poslovanja u iznosu od 2.965,44 €.
Do povećanje izdataka za stručno usavršavanje zaposlenika u odnosu na prethodnu godinu je jer su zaposlenici osposobljeni za zaštitu od požara, i zaštitu na radu, a dio zaposlenika završio je i osnovni tečaj pružanja prve pomoći.
Povećanje izdataka za usluge tekućeg i investicijskog održavanja nastalo je zbog izdataka vezanih za uređenje školskih prostora.
U okviru ostalih usluga evidentirani su izdaci za obavljanje poslova zaštite od požara, koji nisu bili evidentirani u istom razdoblju prošle godine.
Rashodi iz ove skupine financirani su iz slijedećih izvora:
1.1. Opći prihodi i primici – izvorna sredstva K-Z županije – 1.185,21 € (naknade troškova zaposlenima – prijevoz na posao PUN i troškovi sudjelovanja na natjecanjima, ugovori o djelu – građanski odgoj i e-tehničar, sl.)
              5.0.3. Decentralizacija – 40.635,21 € (naknade troškova za zaposlene, rashodi za materijal i energiju, rashodi za usluge telefona, pošte, prijevoza, održavanja, komunalne usluge, licence, premije osiguranja i sl.)
3.1. Vlastiti prihodi – 7.152,18 € (materijal za nastavu, usluge održavanja zgrada, članarina uč. zadruge i sl.). Izdaci pokriveni iz viška prihoda prethodne godine iznose 5.897,50 € - usluge održavanja – krečenje.
4.3.1. Posebne namjene – 4.4890,29 € (materijal za nastavu, usluge održavanja i sl.). Izdaci u iznosu od 2.827,02 € (usluge održavanja i materijal za redovno poslovanje financirani su iz prenesenog viška 2025.g.
5.2.1. Pomoći - Ministarstvo – 43.107,60 € (izdaci za prijevoz na posao, materijal za nastavu, namirnice, naknada za nezapošljavanje invalida, prijevoz na terensku nastavu i sl.). Izdaci u iznosu od 755,00 € financirani su iz prenesenog viška 2025.g.
6.2. Donacije – 148,94 € -materijal za nastavu – financiran iz prenesenog viška 2025.
Skupina 34 – Financijski rashodi
Prema ekonomskoj klasifikaciji tu se evidentiraju naknade za bankarske usluge i usluge platnog prometa. Zbog gašenja žiro-računa škole i prelaska na poslovanje putem lokale riznice škola u izvještajnom razdoblju nije imala financijskih rashoda.
Skupina 37 – Naknade građanima i kućanstvima 
U izvještajnom razdoblju evidentirani su izdaci za prijevoz učenika s teškoćama koji se financiraju iz izvora Pomoći – Ministarstvo.
Skupina 38 - Ostali rashodi
Na ovoj skupini evidentirani su, prema uputi, izdaci za nabavu menstrualnih higijenskih potrepština za učenice škole u iznosu od 418,50 € financirani iz izvora  Pomoći - Ministarstvo.

U razredu 4 evidentirani su rashodi za nabavu nefinancijske imovine.
Skupina 42- Rashodi za nabavu proizvedene dugotrajne imovine
Ukupni rashodi za nabavu nefinancijske imovine u izvještajnom razdoblju iznose 3.843,26 € što iznosi 47,80% planiranih izdataka.
Izdaci su vezani za nabavu računalne opreme u iznosu od 1.355,63 €, nabavu namještaja u iznosu od 1.990,13 € i nabavu ostale opreme za nastavu u iznosu od 497,50 €. Nabava namještaja financirana je iz izvornih prihoda županije, dok je nabava ostale opreme financirana iz sredstava Ministarstva – 349,00 €, dijelom iz prenesenog viška na izvoru donacije, a dijelom iz ostvarenih vlastitih prihoda.

Iz navedenog je vidljivo da je poslovanje škole u najvećoj mjeri povezano s namjenskim i proračunskim izvorima financiranja, dok su u manjem opsegu zastupljeni ostali izvori – vlastiti prihodi, donacije, prihodi za posebne namjene i sl.)


RASHODI PREMA FUNKCIJSKOJ KLASIFIKACIJI 
Funkcijska klasifikacija sadrži aktivnosti, to jest projekte korisnika proračuna razvrstane prema njihovoj namjeni.
Prema članku 14. Pravilnika o proračunskim klasifikacijama, rashodi obrazovanja svrstani su u obrazovanje 0912- Osnovno obrazovanje.
Dodatne usluge u obrazovanju iskazane na ovoj poziciji u iznosu od 24.196,33 € obuhvaćaju izdatke za prehranu učenika.
Izvršenje u odnosu na plan iznosi 55,75%. 

RAČUN FINANCIRANJA PREMA EKONOMSKOJ KLASIFIKACIJI I IZVORIMA FINANCIRANJA
Budući da škola nema primitaka od financijske imovine i zaduživanja, niti izdataka za financijsku imovinu i otplate zajmova u ovim izvještajima nema iskazanih podataka.


B. OBRAZLOŽENJE PRIJENOSA SREDSTAVA IZ PRETHODNE GODINE I PRIJENOSA U SLIJEDEĆE RAZDOBLJE

U dijelu koji se odnosi na preneseni višak ili manjak iskazan je donos viška prihoda iz 2025. godine u ukupnom iznosu od 13.205,88 € za koji je planirano trošenje u 2026.g.
U izvještajnom razdoblju od prenesenog viška utrošen je iznos od 10.635,09 € - izvor Donacije – 1.155,57 €, Izvor Ministarstvo – 755,00 €, izvor Posebne namjene – 2.827,02 € i izvor Vlastiti prihodi – 5.897,50 €.
Na kraju izvještajnog razdoblja iz prenesenog viška neutrošeno je ostalo 2.570,79 €  na izvoru Vlastiti prihodi - iznos se prenosi u slijedeće razdoblje u kojem se planira trošenje.

                          IV. POSEBNI IZVJEŠTAJI
[bookmark: _Hlk141053538]
1. Izvještaj o zaduživanju na tržištu novca i kapitala
U razdoblju 1-6/2026. godine, kao ni u prethodnim razdobljima, škola se nije zaduživala na tržištu novca i kapitala.


Predsjednica Šk. odbora:					Ravnateljica:
Dijana Mikša						Dijana Šalković

